Scripto etiam volumus digerere, quod Helisabet, quæ etiam Liezilina cognominata est, mater Hugonis Monachi, dederit sancto Petro in villa Busciaco dicta, unum mansum cum colonica sua, et cæteros mansos ad ipsum pertinentes, cum colonicis suis, et omnibus appendiciis suis, in campis, in sylvis, in pratis, in aquis, in aquarum decursibus, in piscatoriis, sive in eadem villa, sive in aniis eidem adjacentibus, id est, Lujato, Luco, Dalaima, vel ubicumque ipsa terra conjacet, ex integro, cum consensu filiorum suorum, atque fratrum suorum, tradidit Deo, et sancto Petro, in præsentia universorum Monachorum. Signum Hugonis Monachi filii ejus, Richardi filii ejus, Bernardi fratris ejus, Ottonis fratris ejus.